Diari Oficial de la Generalitat Valenciana


Sumari del DOGV 4704, del 03-03-2004 (2004/1390)

Juí verbal de desnonament per falta de pagament número 0631/2003. Cèdula de notificació.
----------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1390


Organisme emissor
:   Jutjat de Primera Instància Número 4 de València

Tipus de document
:   Anunci

Juí verbal de desnonament per falta de pagament número 0631/2003. Cèdula de notificació. [2004/F1390]
  
Procediment: assumpte civil 0631/2003.
  
Juí: juí verbal (desnonament per falta de pagament) - 0631/2003.
  
Part demandant: CB Gastearena.
  
Part demandada: Tapewine.
  
En el juí esmentat, s'ha dictat la sentència que té l'encapçalament i la decisió del tenor literal següent:
  
«València, 15 de gener de 2004
  
La magistrada jutgessa, Beatriz de la Rubia Comos, del Jutjat de Primera Instància número 4 d'esta capital ha vist les presents actuacions de juí verbal de desnonament número 0631/2003, promogudes per la procuradora Dolores Jordá Albiñana, en nom i representació de CB Gastearena i assistida per la lletrada María Ángeles Iborra Juan, contra Tapewine, en rebel·lia en este procediment.
  
Decisió
  
Estime íntegrament la demanda interposada per la procuradora Dolores Jordá Albiñana, en nom i representació de CB Gastearena contra Tapewine, declare resolt el contracte d'arrendament subscrit entre ambdues parts en relació amb el local situat a València, carrer de Ballesteros, 3, baixos esquerra, per falta de pagament de les rendes i quantitats assimilades que en esta s'indiquen, i condemne l'arrendatari Tapewine a complir l'anterior declaració i a deixar, dins del termini legal, vàcua, lliure i expedita i a disposició de la part actora l'immoble esmentat; així mateix estime l'acció de reclamació de rendes, i formulada conjuntament amb aquella condemne Tapewine a abonar a l'actor la quantitat de 3.388,40 euros, interessos legals conforme al fonament jurídic tercer, amb expressa imposició a la part demandada de les costes processals.
  
Notifiqueu la present resolució i feu saber a les parts que esta no és ferma, en ser susceptible de ser recorreguda en apel·lació. Tal recurs, del qual coneixerà l'Audiència Provincial, haurà de ser preparar davant d'este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix, feu saber que de conformitat amb l'article 449.1 de la Llei d'Enjudiciament Civil no s'admetrà als demandats el recurs d'apel·lació extraordinari per infracció processal o cassació si en preparar-los no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar per endavant.
  
Expediu el testimoni de la present resolució pel secretari, que s'unirà a les actuacions en què es va dictar, i porteu l'original al llibre de sentències (conforme al que s'establix en l'article 265 de la Llei Orgànica del Poder Judicial).
  
Esta és la meua sentència, havent jutjat en primera instància, que pronuncie, mane i firme.
  
Continuen les firmes.»
  
Atés el desconeixement de l'actual domicili o residència de la part demandada, i de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i la seua publicació en el Butlletí Oficial de la Província de València, per a portar a efecte la diligència de notificació de sentència a la demandada.